Meghalt a kislány, miután leszállt a hullámvasútról
Nem tudják, mi volt a halál közvetlen oka. Még lélegzett, amikor kórházba vitték.
Meghalt egy tízéves kislány, miután leszállt a hullámvasútról egy Los Angeles melletti vidámparkban – tudósít az NBC. A gyermek összeesett, még lélegzett, de már nem volt eszméleténél, amikor bevitték a kórházba. Később életét vesztette, halálának okára csak további vizsgálatok után derülhet fény.

Az 1976-ban megnyílt hullámvasút sebessége a 90 kilométer per órát is megközelíti, a pályán harminc méter magas hurok is van. A tragédia után nem sokkal újranyitották.

Az Index azt írja, hogy ugyanebben a vidámparkban már korábban is voltak gondok: egy másik hullámvasúton tűz ütött ki, egy harmadik pedig kisiklott, ekkor négyen meg is sérültek.
Nagyvilág